**Instruks for fallskjermhopping Tromsø Lufthavn Langnes**

**2**       **Fallskjermhopping**

Fallskjermhopping innenfor flyplassområdet kan tillates etter retningslinjer beskrevet i denne instruks. Vakthavende flygeleder kan til enhver tid avbryte, eller nekte fallskjermhopping dersom det er forhold som gjør at flygeleder ikke er komfortabel med denne aktiviteten.

Fallskjermhopping har nedslagsfelt på den sør-østre delen av flyplassen, like sør for fly og fallskjermklubbens lokaler.

For at flysikkerheten til enhver tid skal være ivaretatt gjelder følgende retningslinjer:

**2.1.**      **Generelt**

* Før fallskjermhopping finner sted i Tromsø CTR/TMA skal skjema «Varsling om hoppaktivitet» være fylt ut og sendt til tårnet på mail(tcltt@avinor.no).

Det skal informeres muntlig på telefon til tårnet at man planlegger hopping, og at skjema er sendt. Dette for å forberede LTT på hopping, og gi LTT mulighet til å utsette eller avlyse hopping dersom det er forhold som krever dette.

* Fallskjermhopping tillates i følgende tidsrom(lokal tid):
* **Hverdager: Fra kl 18:00 – 22:00**
* **Lørdag: Hele dagen**
* **Søndag: Frem til kl 14:00**
* **På helligdager, da det normalt er lite trafikk**, kan Fallskjermklubben henvende seg direkte til tårnet og spørre om det vil være mulig å hoppe. Skjema skal uansett fylles ut.
* **Ved spesielle anledninger(kurs, oppvisning etc.)**
kan Fallskjermklubben be om tillatelse til å hoppe utenfor de nevnte tidsrom.
Slik forespørsel sendes til ledelsen LTT på e-post:(tcatc@avinor.no).
* **Henvendelser om utvidet tid** (ref. punkter over) skal gjøres av Hovedinstruktør, klubbens leder eller instruktører som er bemyndiget ansvaret fra hovedinstruktør/leder.

	1. **Uansett bane i bruk**
* Det tillates ingen bevegelser av luftfartøy inne på rullebaneområdet fra og med TWY J og sørover(merket med oransje) i fasen der det foregår landing av fallskjermhoppere inne på flyplassen.

	1. **RWY 01 i bruk**
* Ingen landinger av luftfartøy tillates så lenge det er fallskjermhoppere i luften. Så langt mulig skal det søkes å oppnå at alle fallskjermhoppere er på bakken senest når ankommende trafikk er innenfor 5 nm på sluttinnlegget.
* Avganger tillates så fremt fartøysjef er informert om fallskjermhoppere i luften og så fremt TWR flygeleder visuelt kan fastslå at avgangen skjer i god tid før første landing av fallskjermhoppere.
	1. **RWY 19 i bruk**
* Landinger med èn - og to motors propellfly kan tillates så fremt fartøysjef er informert om fallskjermhoppere i luften og så fremt TWR flygeleder visuelt kan fastslå at ingen fallskjermhoppere er i ferd med å drifte inn over rullebanen.
* Landinger med jetfly og større propellmaskiner som C-130 o.l. tillates ikke så lenge det er fallskjermhoppere i luften.
* Ingen avganger tillates så lenge det er fallskjermhoppere i luften.